Olmaotadagi otishmada uch nafar politsiyachi va bir fuqaro halok bo‘ldi

Olmaotadagi otishmada uch nafar politsiyachi va bir fuqaro halok bo‘ldi. Bu haqda Qozog‘iston IIV matbuot xizmatiga tayanib, “Gazeta.ru” xabar bermoqda.

“Uch nafar politsiyachi olingan jarohatlar tufayli hayotdan ko‘z yumdi. Jinoyatchi qochishga urinish chog‘ida shahar fuqarosining yengil avtomobilini egallab oldi. Mashina haydovchisi yaralandi va olamdan o‘tdi. Politsiya bilan bir necha otishmadan so‘ng gumonlanuvchi qo‘lga olindi va shaxsi aniqlandi”, — deyiladi matbuot xizmati xabarida.
Eslatib o‘tamiz, oldinroq shahardagi otishmada jarohat olgan 7 nafar jonlantirish bo‘limiga yotqizilgani haqida xabar berilgandi.